Trpanj

**Trpanj** je grad koji se nalazi na otoku Pelješcu, u osmom mjesecu. Općepriznato je kao najbolje mjesto na svijetu za provesti praznike. Svako ljeto Base Turn ekipa ide u Nixin ljetnikovac koji je ugodno pozicioniran na jedan korak od mora, ili nula koraka ako ste invalid. Potom tamo apsolutno ništa ne rade, osim stalnog konzumiranja kava, vina, heretika, i trave. Bez te četiri stvari Trpanj ne postoji, a uvijek se uzimaju barem dvije od tih stvari istovremeno. Put autobusom iz Zagreba do Trpnja je bio uvijek svima užasan doduše. Za Waneta, jer autobus ima auru bljuvanja. Za Daria, jer kupi karte za Croatia Bus, pa se onda žali što je Croatia Bus katastrofa. A za Krešu, jer provede devet sati vozeći se autoputom razgledavajući krajobraz. Nixa je dobar domaćin u Trpnju, i uvijek se dobro brine za svoje goste, ali svoje roditelje vrijeđa. Zbog toga mu Cobra onda namjerno uništi Mafiju, pa se Nixa ljuti. Moto Trpnja je "*pomalo*", što označava kombinaciju lijenosti, uživancije i usporenog ritma života. U Trpnju svatko radi što god želi, osim ako želi biti u sobi i čitati knjige ili raditi bilo što što Nixa ne želi. Trpanj ima ugodnu klimu i predivno more, što napuni baterije Ekipi nakon naporne godine, i učini ih boljim ljudima.

## Opis

Nixina kuća je stara i trošna, ali prijateljski nastrojena. Dobra je za cuganje u Vrtu, snimanje sinkronizacija, i opuštanje. Početak tipičnog dana je u Trenti, kafiću blizu kuće gdje se popije jutarnji espresso. Nakon kavice se obično ide na kupanje, ali ako netko ne želi, može ostati doma i potajno priželjkivati da je otišao na kupanje. Tokom dana, u rukama ukućana obično se može naći piva, Kindle ili cigareta, a zna se reći i "*pomalo*" ako se netko slučajno žuri, jer se nema smisla žuriti u Trpnju. Za ručak svi odu u restoran-kafić Veslo koji ima jako dobra variva i slasnu pizzu. Veslo ima čudne konobare, ali to nije bitno jer znaju dostaviti hranu i natren. Nakon Vesla se obično ode doma ili na dodatno kupanje, te se čeka večer. Kad večer konačno stigne, svi se okupe u vrtu i igraju Mafiju, piju pivu i vino, te pričaju o filmovima, smiješnim anegdotama, ili politici. Obično jedu fini roštilj kojeg najčešće pripremi Nixin stari, a ponekad i njegovi deprimirani prijatelji iz Zagreba. Nakon što se pojede hrana, Ekipa ostane sjediti i pričati priče do duboko u noć, istovremeno pijući opasne količine alkohola. Ponekad odu i na plažu, te tamo puše travu i gledaju zvijezde ili Big Lebowski. Ukoliko je netko donio čašu s vinom, mora ju balansirati na kamenčićima plaže i paziti da ne padne.

## Karakteristike

Trpanj je sjajno mjesto koje pruža mnoge atrakcije. Tijekom proslave Velike Gospe, sviraju klasični narodnjaci, te se prodaju gumeni bomboni koje kupuju djeca i Wane. Nakon svirke bude i vatromet, koji je lijep i koristan, te ga svi osim Nixe vole gledati. Od drugih zanimljivosti se treba napomenuti i glavno Trpanjsko okupljalište lokalnih stanovnika - groblje. Tamo je strašno i Ekipa se dobro zabavlja skačući po grobovima i natežući se oko svjetiljke. Trpanj ima jednu manu, a to je činjenica da je izoliran od svijeta. To je super za opuštanje, ali je baš obratno ako ste Wane i izgubite leće. U tom slučaju morate ići do Ploča i tamo kupiti nove od vozača autobusa, te ih staviti na svoju rožnicu. Postoje razne skrivene lokacije u Trpnju, kao na primjer, zaljev gdje je održana Noć Svjetiljke, ili stara rimska Gradina, gdje su Dario i Nixa išli s lopatom tražiti novčiće. Trpanj zna biti i strašno mjesto, pogotovo ako ste Dario i gledate "*Kletvu*" blizu Waneta, jer ćete tada iskusiti Istinski Strah. Najveći strah se ipak doživi svaku noć prije spavanja, jer se tada bude čaglije, koje na planini zavijaju zavoje i tako građanima jave da je vrijeme za poći doma, osim ako ste Base Turn ekipa i to vas podsjeti da izađete iz kuće. U Trpnju se znaju napraviti i homemade ProGo kamere s kojima se dokumentiraju bitne stvari. Sastojci su mobitel, selotejp i glava, najčešće ljudska.

## Slični članci

* Motor park
* Biljar
* Kasino